Kil Universiteti

Kil Universiteti və ya rəsmi adı ilə Kristian Albrext adına Kil Universiteti () — Almaniyanın Kil şəhərində universitet. 1665-ci ildə Kristian Albrext tərəfindən Academia Holsatorum Chiloniensis adı altında əsası qoyulub. Hazırda təhsil müəssisəsində təxminən 27,000 tələbə təhsil alır. Kil Universiteti Şlezviq-Holşteyn vilayətinin ən böyük, ən qədim və ən nüfuzlu ali məktəbidir. 1864–66-cı ilə qədər o, təkcə Almaniyanın ən şimal universiteti deyil, eyni zamanda Danimarkanın ikinci ən böyük universiteti idi. Kil Universitetinin fakültələri, məzunları və tədqiqatçıları ümumilikdə 12 Nobel mükafatı qazanıblar. Universitet 2006-cı ildən Alman Universitetləri Mükəmməllik Təşəbbüsünün üzvüdür. Kil Universiteti beynəlxalq ümumi hüquq üzrə aparılan tədqiqatları ilə məşhurdur. Almaniya və Avropanın ən qədim beynəlxalq ümumi hüquq institutu olan Valter Şukinq Beynəlxalq Ümumi Hüquq İnstitutu Kildə yerləşir.

 Tarixi 
250px|thumb|right|Kristian Albrext
Kil Universiteti Kristian Albrext fon Şlezviq-Holşteyn-Qotorp tərəfindən 5 oktyabr 1665-ci ildə yaradılmışdır. Kil şəhərinin sakinləri başlanğıcda tələbə axınına olduqca şübhə ilə yanaşır və onların "acgözlükləri, içkiyə aludə olmaları və müəmmalı xarakterləri ilə olduqca zərərli" ola biləcəklərini düşünürdülər, lakin bir universitetin böyük iqtisadi üstünlüklər gətirdiyini düşünən şəhərlilər qalib gəldilər və beləliklə, Kil Alman Müqəddəs Roma İmperiyasının ən şimal universiteti oldu.

1773-cü ildə Kil Danimarka hakimiyyəti altına keçdikdən sonra universitet çiçəklənməyə başladı və 1867-ci ildə Kil Prussiyanın bir hissəsinə çevrildikdə universitet sürətlə böyüdü. Belə ki, universitet Almaniyada ilk botanika bağlarından birini açmışdı. Həmçinin, Martin Qropius artan tələbə sayı ilə əlaqədar yaranmış zərurətdən irəli gələrək bir çox yeni korpusların layihəsini hazırlamışdı.

Kil Universiteti 1933-cü ildə Qlayxşaltunq siyasətinə riayət edən ilk alman universitetlərindən idi. Nəticədə bu ali məktəb Ferdinand Tönnis və Feliks Yakobi kimi bir çox professor və tələbənin universitetdən kənarlaşdırılmasına razı oldu. İkinci Dünya müharibəsi zamanı Kil Universitetinə böyük ziyan dəydi. Buna görə də universitet sonralar başqa yerdə yenidən quruldu; müharibə nəticəsində köhnə binalardan yalnız bir neçəsi qalmışdı ki, onlarda da hazırda universitetin tibb fakültəsi fəaliyyət göstərir.

2019-cu ildə Universitet üz ifadələrinin və jestlərin yer aldığı açıq ünsiyyətin zəruri olduğunu əsas gətirərək siniflərdə üzün tamamilə (niqabla və s. vasitələrlə) örtülməsini qadağan etmişdi.

 Fakültələri 
250px|thumb|right|Universitetin mərkəzi kampusunun səmadan görünüşü
 Teologiya fakültəsi
 Hüquq fakültəsi
 Biznes, İqtisadiyyat və Sosial elmlər fakültəsi
 Tibb fakültəsi
 İncəsənət və Humanitar elmlər fakültəsi
 Riyaziyyat və Təbiət elmləri fakültəsi
 Kənd Təsərrüfatı və Qidalanma fakültəsi
 Mühəndislik fakültəsi

 Görkəmli şəxsləri 

 Məzunları 
 Frans Boas (1858–1942) — antropoloq
 Alis Bota (1979) — jurnalist
 Georq von Dadelsen (1918–2007) — musiqişünas
 Gerhard Domaqk (1895–1964) — bakterioloq, Nobel laureatı
 Yohanna Hellman (1889 −1982) — cərrah
 Prof. Dr. Döris Küniq — Almaniyanın ən ali məhkəməsi olan Federal Konstitusiya Məhkəməsinin hakimi
 Volfqanq Kubitski (1952) — siyasətçi, Almaniyada Azad Demokratik Partiyanın (FDP) sədr müavini, Bundestaqın üzvü, 1992–1993-cü illərdə və 1996-cı ildən Şlezviq-Holşteyn parlamenti Landtaqda FDP-nin fraksiya lideri
 Osvald Pol (1892–1951) — müharibə cinayətlərinə görə barəsində ölüm hökmü verilmiş nasist SS zabiti
 Viktoria Şmidt-Linsenhoff (1944–2013) — alman incəsənət tarixçisi və professor
 Gerhard Ştoltenberq (1928–2001) — siyasətçi, Şlezviq-Holşteynin keçmiş baş naziri, Almaniyanın keçmiş maliyyə naziri
 Peer Ştaynbrük (1947) — siyasətçi, Şimali Reyn-Vestfaliyanın keçmiş baş naziri, Almaniyanın keçmiş maliyyə naziri
 Erix Valter Şternberq (1891–1974) — bəstəkar
 Dr. Sibil Kessal-Vulf — Almaniyanın ən ali məhkəməsi olan Federal Konstitusiya Məhkəməsinin hakimi

 Akademikləri 
 Alfred Hoys
 Avqust Leskin
 Bernhard Harmz
 Daniel Georq Morhof
 Daniel Poli
 Erix Şnayder
 Ervin Rode
 Feliks Yakobi
 Ferdinand Tönnis
 Fridrix Blume
 Fridrix fon Esmarx
 Fridrix Vegener
 Fritz Ştayn
 Hans Gerhard Kreytsfeldt
 Hans Geyger
 Hartmut Bokman
 Henrix fon Treyçke
 Henrix Hers
 Herbert Girş
 Karl Ditrix Erdmann
 Maks Plank
 Mocib Lətif
 Otto Verner
 Otto Yan
 Paul Doyssen
 Paul Yohann Anselm Ritter fon Feyerbax
 Rixard Zorge
 Robert Aleksi
 Teodor Mommzen
 Valter Anderson
 Valter Şükinq
 Vilhelm Diltey
 Vilhelm Qrizinger
 Yakob Kristof Rudolf Ekermann
 Yoxen Bleyken
 Yohan Xristian Fabrisius
 Yohann Qustav Droyzen

 İstinadlar 

Kateqoriya:Kil Universiteti
Kateqoriya:1660-cı illərdə yaradılmış təhsil müəssisələri